rejauldu/bengali-wikipedia huggingface dataset:
আবু ওয়াহাব আলা ইবনুল হারিস ইবনে আব্দুল-ওয়ারিস হাদরামি আদ-দিমাশকি (৬৬–১৩৬ হি.) ছিলেন ইসলামের ইতিহাসে একজন বিশিষ্ট তাবেঈ, যিনি একাধিক সাহাবির সাক্ষাৎ পেয়েছেন। তিনি শাম বা সিরিয়ার প্রখ্যাত ইসলামি বিদ্বান ও ফকীহ ছিলেন এবং বিশেষ করে বিখ্যাত তাবেঈ ও মুফাসসির ইমাম মাকহুল আশ-শামীর সবচেয়ে প্রসিদ্ধ ও অভিজ্ঞ ছাত্র হিসেবে খ্যাতি অর্জন করেন। তিনি তার কাছ থেকে অনেক হাদিস শ্রবণ করেছেন।    জীবনী  আলা ইবনে হারিস ৬৬ হিজরি সালে শামে জন্মগ্রহণ করেন। তার শৈশব ও প্রাথমিক শিক্ষাজীবন সম্পর্কে বিস্তারিত বিবরণ পাওয়া যায় না। তিনি ১৩৬ হিজরি সালে সত্তর বছর বয়সে শামেই ইন্তেকাল করেন। তিনি মৃত্যুর পূর্বে শামের একজন সম্মানিত ফকীহ হিসেবে পরিচিত ছিলেন এবং তাঁকে "ফকীহুল জুন্দ" বলা হতো (সেনাবাহিনীর ইসলামি আইনজ্ঞ বা বিচারক)। তাঁর জীবনের বড় একটি অংশ তিনি হাদীস অধ্যয়ন, শিক্ষা ও ইসলামী বিধান প্রচারে অতিবাহিত করেছেন।    হাদিস বর্ণনা  আলা ইবনে হারিস অনেক প্রসিদ্ধ তাবেঈ ও সাহাবির থেকে হাদিস শ্রবণ করেছেন। যাঁদের কাছ থেকে তিনি হাদীস গ্রহণ করেছেন, তাঁদের মধ্যে উল্লেখযোগ্য হলেন:   হিজাম ইবনে হাকীম আদ-দিমাস্কি  রাবীয়া ইবনে ইয়াজীদ  যাইদ ইবনে আরতাত  সুলাইমান ইবন মুসা  সাহাবি আবদুল্লাহ ইবনে বুসর, যিনি সরাসরি রাসূল মুহাম্মদের সাহচর্য লাভ করেছিলেন।  আবদুল্লাহ ইবনে দীনার  আলী ইবনো আবি তালহা  আমর ইবনে শুয়াইব, যিনি তার পিতা (শুয়াইব) ও দাদার (সাহাবি আমর) সূত্রে হাদিস বর্ণনায় বিখ্যাত ছিলেন।  মুহাম্মদ ইবনে মুসলিম ইবনে শিহাব আল-জুহরী, যিনি হাদীস সংকলনের অগ্রদূতদের একজন ছিলেন।  তাঁর সবচেয়ে প্রসিদ্ধ শিক্ষক মাকহুল আশ-শামী।   তাঁর থেকে হাদীস বর্ণনাকারীগণ:  তাঁর থেকে অনেকেই হাদিস শ্রবণ ও বর্ণনা করেছেন এবং তাঁর শিষ্যদের মধ্যে অনেকেই পরবর্তীতে বিখ্যাত মুহাদ্দিস ও ইসলামি পণ্ডিত হয়ে ওঠেন। তাঁদের মধ্যে উল্লেখযোগ্য হলেন:   সাদাকা ইবনে আবদুল্লাহ  আব্দুর রাব্বিহ ইবনে মাইমূন  আবদুর রহমান ইবনে সাবিত  বিখ্যাত ইমাম আব্দুর রহমান আল-আওযাঈ  উসমান ইবনে হাসান  ঈসা ইবনপ মুসা  আল-ফারাজ ইবনে ফাদালাহ  মু’আবিয়াহ ইবনে সালেহ   ইয়াহইয়া ইবন হামজাহ প্রমুখ।    শাস্ত্রজ্ঞদের মতামত  আলা ইবনে হারিসের হাদিস বর্ণনা ও ধার্মিকতার বিষয়ে হাদীস বিশারদদের বক্তব্য প্রশংসনীয় ছিল; যদিও কিছু মতভেদ রয়েছে। ইমাম আহমাদ ইবনে হাম্বল বলেন, “তাঁর হাদীসগুলো সহীহ।” ইমাম আবু দাউদ তাঁকে সিকাহ বা ‘বিশ্বস্ত’ হিসেবে বর্ণনা করেন। তবে তিনি বলেন যে, আলা ‘কদর’ (নিয়তি সংক্রান্ত মতবাদ) সম্পর্কে একটি নির্দিষ্ট মত পোষণ করতেন এবং জীবনের এক পর্যায়ে তাঁর চিন্তা-চেতনায় কিছুটা পরিবর্তন এসেছিল। ইমাম আবু হাতেম আল-রাজী বলেছেন, “মাকহুলের ছাত্রদের মধ্যে তিনি সবচেয়ে নির্ভরযোগ্য।” ইমাম ইয়াহইয়া ইবনে মা’ঈন তাঁকে ‘সিকাহ’ বা বিশ্বস্ত আখ্যায়িত করেন; তবে একইসাথে কাদারীয় মত পোষণকারী বলেও মন্তব্য করেছেন। বিখ্যাত ইতিহাসবিদ ইবনে সা’দ বলেন, “তিনি হাদীস খুব বেশি বর্ণনা করতেন না। তবে তিনি মাকহুলের সবচেয়ে প্রাজ্ঞ ছাত্র ছিলেন এবং দীর্ঘ সময় ধরে ফতোয়া দিতেন। পরবর্তী জীবনে তার মধ্যে মানসিক দুর্বলতা দেখা দেয়। ইমাম মুসলিম তাঁর হাদীস সহীহ মুসলিম গ্রন্থে উল্লেখ করেছেন এবং সুন্নান চতুষ্টয়ের লেখক (আবু দাউদ, তিরমিযি, নাসায়ী, ইবনে মাজাহ) তাঁর বর্ণিত হাদীস গ্রহণ করেছেন। ইবনে হিব্বান তাঁর বিখ্যাত গ্রন্থ তাঁকে আল-সিকাতে অন্তর্ভুক্ত করেন। তবে তিনি বলেছেন যে, পরবর্তীতে তাঁর কিছু হাদীসের মান দুর্বল হয়ে পড়েছিল, এমনকি যদি তা বিশ্বস্ত সূত্র থেকেও বর্ণিত হয়। الاغتباط بمن رمي من الرواة بالاختلاط، سبط ابن العجمي، صـ 260، دار الحديث، القاهرة، 1988م    তথ্যসূত্র   বিষয়শ্রেণী:মুহাদ্দিস বিষয়শ্রেণী:তাবেয়ী
রোদেলা টাপুর একজন বাংলাদেশী অভিনেত্রী। তিনি ২০২২ সালের আশুতোষ সুজন পরিচালিত দেশান্তর চলচ্চিত্রের মাধ্যমে অভিষেক করেন  এবং শ্রেষ্ঠ নবাগত বিভাগে মেরিল-প্রথম আলো পুরস্কার লাভ করেন।  প্রথমিক জীবন  রোদেলা টাপুরের বাবা পরিচালক সতীর্থ রহমান ও মা অভিনেত্রী গোলাম ফরিদা ছন্দা। তাদেরকে দেখেই অভিনয়ে অনুপ্রাণিত হয়েছেন টাপুর। মাত্র ছয় বছর বয়সে বাবার পরিচালনায় অভিনয়ে নাম লেখান। কর্মজীবনের প্রথম সিনেমা ‘দেশান্তর’-এ অভিনয় করে পরিচিতি পেয়েছেন। এই সিনেমায় অভিনয়ের জন্য মেরিল-প্রথম আলো পুরস্কারে মনোনয়ন পান, প্রথমবার পুরস্কারও পেয়েছেন টাপুর। পড়াশোনার সুবাদে ভারতের পাহাড়ঘেরা শহর কালিম্পংয়ে থাকেন টাপুর। সেখানকার ডক্টর গ্রাহামস হোমস স্কুলের একাদশ শ্রেণিতে পড়ছেন তিনি।  চলচ্চিত্র  বছরশিরোনাম চরিত্রপরিচালকটীকা২০২২দেশান্তরআশুতোষ সুজননির্মলেন্দু গুণের উপন্যাস অবলম্বনে২০২৪মায়াঅনিমেষ আইচ  সম্মাননা ও পুরস্কার  বছরপুরস্কার বিভাগচলচ্চিত্রফলাফলসূত্র২০২২মেরিল-প্রথম আলো পুরস্কারশ্রেষ্ঠ নবাগতদেশান্তরশ্রেষ্ঠ অভিনেত্রী (সমালোচক)বিএফডিএ অ্যাওয়ার্ডসশ্রেষ্ঠ অভিনেত্রীবাংলাদেশ কালচারাল রিপোর্টার্স অ্যাসোসিয়েশন: বিজয় সম্মাননা ২০২২বিশেষ পুরস্কার  তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:২১শ শতাব্দীর বাংলাদেশী অভিনেত্রী
আর্থার জর্জ বারেট (; জন্ম: ৪ এপ্রিল, ১৯৪৪ - মৃত্যু: ৬ মার্চ, ২০১৮) কিংস্টন এলাকায় জন্মগ্রহণকারী জ্যামাইকীয় বংশোদ্ভূত ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭০-এর দশকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ লেগ ব্রেক গুগলি বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন আর্থার বারেট।   প্রথম-শ্রেণীর ক্রিকেট  ১৯৬৬-৬৭ মৌসুম থেকে ১৯৮০-৮১ মৌসুম পর্যন্ত আর্থার বারেটের প্রথম-শ্রেণীর খেলোয়াড়ী জীবন চলমান ছিল। বেশ ভালোমানের লেগ স্পিনার হিসেবে আর্থার বারেটের পরিচিতি ছিল। তবে, দলে পেস আক্রমণের নবজোয়ারে তার খেলার সুযোগ বেশ কমে আসে। তার বোলিংয়ে বেশ নিখুঁতভাব লক্ষ্য করা যায়। কিন্তু, বলকে তিনি তেমন বাঁক খাওয়াতে পারতেন না।  লেগ স্পিনার আর্থার বারেট ১৯৬৬-৬৭ মৌসুম থেকে ১৯৭৫-৭৬ মৌসুম পর্যন্ত জ্যামাইকার পক্ষে খেলেন। এরপর অবশ্য ১৯৮০-৮১ মৌসুমে আরও এক মৌসুম খেলেছিলেন তিনি। ১৯৭০ সালে জ্যামাইকার সদস্যরূপে ইংল্যান্ড গমন করেন।  নিচেরসারির কার্যকরী ব্যাটসম্যান ছিলেন আর্থার বারেট। তবে, প্রথম-শ্রেণীর ক্রিকেটে কেবলমাত্র একবারই পঞ্চাশোর্ধ্ব রানের সন্ধান পেয়েছিলেন। ১৯৬৯-৭০ মৌসুমে কম্বাইন্ড লিওয়ার্ড ও উইন্ডওয়ার্ড আইল্যান্ডসের বিপক্ষে জ্যামাইকার সদস্যরূপে ১০২ রানের অপরাজিত ইনিংস খেলেন। এরপর, বল হাতে নিয়ে ৫/৩৯ ও ৫/৪৩ বোলিং পরিসংখ্যান গড়েন।Combined Leeward and Windward Islands v Jamaica 1969-70 এর কয়েক সপ্তাহ পূর্বে প্রথম-শ্রেণীর ক্রিকেটে তিনি তার সেরা বোলিং পরিসংখ্যান গড়েন। ইন্টারন্যাশনাল ক্যাভেলিয়ার্সের বিপক্ষে ৭/৯০ লাভ করেন আর্থার বারেট।Jamaica v International Cavaliers 1969-70 ১৯৭৩-৭৪ মৌসুমে খেলায় সেরা বোলিং করেছিলেন। এবারও জ্যামাইকা দলের প্রতিপক্ষ ছিল কম্বাইন্ড লিওয়ার্ড ও উইন্ডওয়ার্ড আইল্যান্ডস দল। ৫/২৩ ও ৬/৮৭ লাভ করেন। তন্মধ্যে, বিখ্যাত ক্রিকেটার ভিভ রিচার্ডস দুইবার তার শিকারে পরিণত হয়েছিলেন।Jamaica v Combined Leeward and Windward Islands 1973-74   আন্তর্জাতিক ক্রিকেট  সমগ্র খেলোয়াড়ী জীবনে ছয়টিমাত্র টেস্টে অংশগ্রহণ করেছেন আর্থার বারেট। ১৮ ফেব্রুয়ারি, ১৯৭১ তারিখে কিংস্টনে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ২৩ জানুয়ারি, ১৯৭৫ তারিখে মুম্বইয়ে একই দলের বিপক্ষে সর্বশেষ টেস্টে অংশ নেন তিনি।  ১৯৭৪-৭৫ মৌসুমে ওয়েস্ট ইন্ডিজ দলের সদস্যরূপে ভারত, পাকিস্তান ও শ্রীলঙ্কা গমন করেন। অংশগ্রহণকৃত ছয় টেস্টে ১৩ উইকেট লাভ করেন। কিন্তু, এর জন্যে তাকে অবশ্য বেশ রান খরচ করতে হয়েছিল।  ৬ মার্চ, ২০১৮ তারিখে ৭৩ বছর বয়সে আর্থার বারেটের দেহাবসান ঘটে।   তথ্যসূত্র    আরও দেখুন   মাইক ফিন্ডলে  আইভর মেনডঙ্কা  ওয়েস্ট ইন্ডিয়ান টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা   বহিঃসংযোগ       বিষয়শ্রেণী:১৯৪৪-এ জন্ম বিষয়শ্রেণী:২০১৮-এ মৃত্যু বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:কিংস্টনের ক্রীড়াবিদ বিষয়শ্রেণী:জামাইকার ক্রিকেটার বিষয়শ্রেণী:জ্যামাইকান ক্রিকেটার
১৯৬৬ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত চলচ্চিত্রসমূহের একটি তালিকা। চলচ্চিত্রসমূহ  নাম পরিচালক ভূমিকায় ধরন তথ্যাবলী/সঙ্গীতগল্প হলেও সত্যি তপন সিংহ    নায়ক (চলচ্চিত্র) সত্যজিৎ রায়   নাটকীয়  ১৬তম বার্লিন আন্তর্জাতিক চলচ্চিত্র উৎসবে বিশেষ জুরি পুরস্কার জিতে নেয়উত্তর পুরুষ চিত্রকর  বসন্ত চৌধুরী, রবি ঘোষ, অনুপ কুমার   তথ্যসূত্র  বিষয়শ্রেণী:বছর অনুযায়ী বাংলা চলচ্চিত্রের তালিকা
থাম্ব|300px|বাংলার জনপ্রিয় খাবার চচ্চড়ি চচ্চড়ি  একটি ঐতিহ্যবাহী বাঙালি তরকারি যা  বাংলাদেশ ও ভারতে খুবই জনপ্রিয়। সাধারণত ভাতের সাথে চচ্চড়ি খাওয়া হয়।  রান্নার নিয়ম চচ্চড়ি রান্নার জন্য প্রথমে কড়াইয়ে কালো সরিষা, আদা বাটা, তেল অথবা ঘি দিয়ে কষিয়ে নেওয়া হয়। এরপর কাটা সবজিগুলো ঢেলে নাড়াতে হয়। লবণ, মশলা এবং পানি যোগ করে সবজিগুলোকে সিদ্ধ হতে দিতে হবে।  তরকারির ঝোল কমে এলে হালকা আঁচে রেখে দিতে হবে। সব ঝোল শুকিয়ে গেলে নামিয়ে নিতে হবে।  উপকরণ  সাধারণত আলু, বেগুন ও ফুলকপি সবজি চচ্চড়িতে ব্যবহার করা হয়।   তথ্যসূত্র    Yamuna Devi (1987). The Art of Indian Vegetarian Cooking: Lord Krishna's Cuisine. Illustrations by David Baird. New York, New York: Bala Books.   বহিঃসংযোগ  Charchari recipe Vegetable charchari recipe (about 1/3 of the way down the page)  বিষয়শ্রেণী:বাংলাদেশী রন্ধনশৈলী বিষয়শ্রেণী:বাঙালি রন্ধনশৈলী বিষয়শ্রেণী:ওড়িয়া রন্ধনশৈলী
মণিপুর কারিগরি বিশ্ববিদ্যালয় ভারতের মণিপুরের ইম্ফালে অবস্থিত একটি সরকারি বিশ্ববিদ্যালয়। বিশ্ববিদ্যালয়টি ২০১৬ সালে প্রতিষ্ঠিত হয় এবং এটিই মনিপুরের প্রথম সরকারি বিশ্ববিদ্যালয়। বিশ্ববিদ্যালয়টিতে বি.টেক, সিভিল ইঞ্জিনিয়ারিং, মেকানিক্যাল ইঞ্জিনিয়ারিং, ইলেকট্রিক্যাল ইঞ্জিনিয়ারিং, ইলেকট্রনিক্স ইঞ্জিনিয়ারিং এবং কম্পিউটার সায়েন্স ইঞ্জিনিয়ারিং এর কোর্স চালু রয়েছে।   বিভাগ সমূহ   সিভিল ইঞ্জিনিয়ারিং  কম্পিউটার সায়েন্স ইঞ্জিনিয়ারিং  রসায়ন  বৈদ্যুতিক প্রকৌশলী  ইলেকট্রনিক্স অ্যান্ড কমিউনিকেশন ইঞ্জিনিয়ারিং  মানবিক ও সামাজিক বিজ্ঞান  ব্যবস্থাপনা  গণিত  যন্ত্র প্রকৌশল  পদার্থবিজ্ঞান তথ্যসূত্র  বিষয়শ্রেণী:ভারতের সরকারি বিশ্ববিদ্যালয় বিষয়শ্রেণী:২০১৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:মণিপুরের বিশ্ববিদ্যালয় বিষয়শ্রেণী:২০১৬-এ প্রতিষ্ঠিত বিশ্ববিদ্যালয় ও কলেজ
শায়খুল হিন্দ মাওলানা মাহমুদ হাসান মেডিকেল কলেজ (সংক্ষেপে এস.এম.এম.এইচ. মেডিকেল কলেজ) ভারতের উত্তরপ্রদেশের সাহারানপুর জেলায় অবস্থিত একটি মেডিকেল কলেজ। পূর্বে এটিকে কাশীরাম মেডিকেল কলেজ বলা হত। এটি এমসিআই কর্তৃক পরিদর্শনের পর ২০১৫ সালে ১ম মৌলিক ব্যাচে ভর্তির অনুমতিপত্র দেওয়া হয়। ভারতের স্বাধীনতা সংগ্রামী মাহমুদ হাসান দেওবন্দির নামে কলেজটির নামকরণ করা হয়েছে, যিনি ‘শায়খুল হিন্দ’ নামে অধিক পরিচিত। ২০১৫ সাল থেকে ১০০ জন শিক্ষার্থী এম.বি.বি.এস. কোর্সে ভর্তির সুযোগ পায়। একক প্রতিযোগিতামূলক পরীক্ষার মাধ্যমে ১৫% সর্বভারতীয এবং বাকি ৮৫% রাজ্য কোটায় আসন পূরণ করা হয়।  তথ্যসূত্র  বহিঃসংযোগ    বিষয়শ্রেণী:ভারতের মেডিকেল কলেজ বিষয়শ্রেণী:উত্তরপ্রদেশের বিশ্ববিদ্যালয় ও কলেজ বিষয়শ্রেণী:মাহমুদ হাসান দেওবন্দি বিষয়শ্রেণী:সাহারানপুরে শিক্ষা
৭ জুলীয় বর্ষপঞ্জীর একটি সাধারণ বছর যেটি শনিবার দিয়ে শুরু। সেই সময়ে এই বছর মেটেল্লাস ও নেরভা-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৭৬০ বছর; রোম প্রতিষ্ঠার বছর)। এই বছরকে ৭ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।   ঘটনাবলী    স্থানানুসারে  রোম thumb| কনকর্ডের মন্দিরের নির্মাণ কাজ শুরু হয় thumb| এডেসার অ্যাবার্গাসকে ওসরোইনের রাজা হিসাবে পদচ্যুত করা হয়   তথ্যসূত্র   বিষয়শ্রেণী:৭
২৭ নভেম্বর ২০১৫-এ, কলোরাডোর কলোরাডো স্প্রিংসে একটি পরিকল্পিত পিতৃ-মাতৃ ক্লিনিকে একটি গণ-গুলিচালনার ঘটনা ঘটে, যার ফলে তিনজন মারা যায় ও নয়জন আহত হয়। এতে একজন পুলিশ কর্মকর্তা ও দুইজন বেসামরিক নাগরিক নিহত হন; পাঁচ পুলিশ কর্মকর্তা ও চার বেসামরিক ব্যক্তি আহত হয়েছেন। পাঁচ ঘণ্টা ধরে চলা এক অচলাবস্থার পর, পুলিশের সোয়াট দল লবিতে সাঁজোয়া যানকে ধ্বংস করে এবং আক্রমণকারী আত্মসমর্পণ করে।  হামলাকারী রবার্ট লুইস ডিয়ার জুনিয়রকে গ্রেপ্তার করা হয়েছিল, অঙ্গরাজ্য আদালতে প্রথম-স্তরের হত্যার অভিযোগে অভিযুক্ত করা হয়েছিল এবং মুচলেকা ছাড়াই আটকের আদেশ দেওয়া হয়েছিল। আদালতে হাজিরা দেওয়ার সময় ডিয়ার বারবার কার্যক্রমে বাধা দিয়েছিলেন, নিজের দোষ স্বীকার করে বিবৃতি দিয়েছিলেন (যদিও তিনি কোনও আনুষ্ঠানিক আবেদনে প্রবেশ করেননি), এবং গর্ভপাত বিরোধী ও পরিকল্পিত পিতামাতার বিরোধী দৃষ্টিভঙ্গি প্রকাশ করেছিলেন, নিজেকে "শিশুদের জন্য যোদ্ধা" বলে অভিহিত করেছিলেন। ২০১৬ সালের মে মাসে রাষ্ট্রীয় মামলার বিচারক রায় দিয়েছিলেন যে ডিয়ার বিচারের মুখোমুখি হবার অনুপযুক্ত এবং তাকে অনির্দিষ্টকালের জন্য কলোরাডো রাজ্যের মানসিক হাসপাতালে আটকে রাখার আদেশ দিয়েছিলেন, যেখানে তিনি তখন থেকে রয়েছেন। ২০১৮ সালে আদালত রায় দেয় যে ডিয়ার বিচারের মুখোমুখি হতে অনুপযুক্ত। ২০১৯ সালের ডিসেম্বরে, ডিয়ারের বিরুদ্ধে পৃথক ফেডারেল অভিযোগ আনা হয়েছিল।  এই ঘটনা গর্ভপাত এবং গর্ভপাত-অধিকার বিরোধী আন্দোলনের পাশাপাশি রাজনৈতিক নেতাদের কাছ থেকে মন্তব্য পেয়েছিল। এক মাসেরও কম সময়ের মধ্যে কলোরাডো স্প্রিংসে এটি দুটি গোলাগুলির দ্বিতীয় ঘটনা; প্রথমটি ঘটেছিল ২৮ দিন আগে।   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:বছর অনুযায়ী সন্ত্রাসী ঘটনা বিষয়শ্রেণী:দেশ অনুযায়ী গণহত্যা
মেড ইন চায়না আসন্ন ভারতীয় হিন্দি চলচ্চিত্র যার পরিচালক হলেন মিখিল মুসালে। চলচ্চিত্রটির প্রযোজক দীনেশ ভিজান। চলচ্চিত্রটিতে অভিনয় করেছেন রাজকুমার রাও, মৌনী রায়, বোমান ইরানি প্রমুখ। চলচ্চিত্রটি ২০১৯ সালের ২৫ অক্টোবর মুক্তি পায়।  অভিনয়ে  রাজকুমার রাও - রঘু  মৌনী রায় - রুক্মিণী   বোমান ইরানি  নির্মাণ  চলচ্চিত্রটির চিত্রগ্রহণ অনুষ্ঠিত হয় চীন ও আহমেদাবাদে। ২০১৮ সালের সেপ্টেম্বর মাস থেকে চলচ্চিত্রটির মুখ্য চিত্রগ্রহণ আরম্ভ হয়। ২০১৯ সালের মে মাসের শেষের দিকে চলচ্চিত্রটির চিত্রগ্রহণ সম্পন্ন হয়।  তথ্যসূত্র   বহিঃসংযোগ      বলিউড হাঙ্গামায় মেড ইন চায়না  বিষয়শ্রেণী:২০১৯-এর চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:চীনের পটভূমিতে চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:আহমেদাবাদে ধারণকৃত চলচ্চিত্র বিষয়শ্রেণী:আহমেদাবাদের পটভূমিতে চলচ্চিত্র
বিশ্বনাথ কারক ভারতীয় জনতা পার্টির একজন ভারতীয় রাজনীতিবিদ। ২০২১ সালের মে মাসে তিনি গোঘাট (নির্বাচনী এলাকা) থেকে পশ্চিমবঙ্গ বিধানসভার সদস্য হিসাবে নির্বাচিত হন। তিনি ২০২১ সালের পশ্চিমবঙ্গ বিধানসভা নির্বাচনে অল ইন্ডিয়া তৃণমূল কংগ্রেসের মানস মজুমদারকে ৪,১৪৭ ভোটে পরাজিত করেছিলেন।  ২০১১ সালের পশ্চিমবঙ্গ বিধানসভা নির্বাচনে, তিনি অল ইন্ডিয়া ফরওয়ার্ড ব্লকের সদস্য হিসাবে একই আসন থেকে নির্বাচিত হন।   তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:নিখিল ভারত ফরওয়ার্ড ব্লকের রাজনীতিবিদ বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:হুগলি জেলার ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
thumb|200px|স্পেনের রাজকীয় ঔষধ প্রস্তুতি ও ব্যবহার বিজ্ঞান অ্যাকাডেমিতে একটি বিশুদ্ধ পানির বোতল  বিশুদ্ধ পানি বা (Purified water) বলতে সেই পানিকে বোঝায় যেটিকে যান্ত্রিকভাবে পরিস্রুত করা হয়েছে বা প্রক্রিয়াজাতকরণের মাধ্যমে যেটি থেকে অপদ্রব্যাদি দূর করা হয়েছে, যাতে সেটি ব্যবহারোপযোগী হয়। একে পরিশোধিত পানি বলা হতে পারে। অতীতে বিশুদ্ধ পানি বলতে মূলত পাতিত পানি (Distilled water) বোঝানো হত। একটি উল্লখযোগ্য পদ্ধতি হলো তরল পানিকে তাপ দিয়ে বাষ্পে পরিণত করে পুনরায় শীতলীকরণেরর  মাধ্যমে তরলের পরিণত করে যে পানি পাওয়া যায় তাকে পাতিত পানি (Distilled water) বলে।তবে সাম্প্রতিক বছরগুলিতে পানিকে প্রায়শই অন্যান্য প্রক্রিয়ার দ্বারা বিশুদ্ধ করা হয়, যার মধ্যে ধারিতীয় বিআয়নীকরণ, বিপরীত অনুস্রবণ, কার্বন পরিস্রাবণ, অণু-পরিস্রাবণ, অতি-পরিস্রাবণ, অতিবেগুনি জারণ, তড়িৎ-বিআয়নীকরণ অন্তর্ভুক্ত। এইসব প্রক্রিয়ার কতগুলির সমবায় ব্যবহার করে ইদানিং অতিবিশুদ্ধ পানি উৎপাদন করা হচ্ছে, যে পানি এত উচ্চমাত্রায় বিশুদ্ধ যে এগুলিতে উপস্থিত নগণ্য উপাদানগুলিকে ১০০ কোটি ভাগের এক ভাগ এককে বা ১ লক্ষ কোটি ভাগের এক ভাগ এককে পরিমাপ করতে হয়।  বিশুদ্ধ পানির ব্যবহার বহুবিধ। মূলত ঔষধ উৎপাদনে, এবং বিজ্ঞান ও প্রকৌশল গবেষণাগার ও শিল্পখাতে এটি ব্যবহৃত হয়। এটিকে বিশুদ্ধতার বিভিন্ন মাত্রার পরিসরে উৎপাদন করা হয়। এছাড়া বিশুদ্ধ পানিকে বাণিজ্যিক পানীয় শিল্পখাতে যেকোনও বাণিজ্যিক মার্কার বোতলজাত পানীয়ের রাসায়নিক সূত্রের মূল উপাদান হিসেবে ব্যবহার করা হয়, যাতে উৎপাদিত পানীয় পণ্যের মান সবসময় একই থাকে। বিশুদ্ধ পানি যথাস্থানে তাৎক্ষণিক ব্যবহারের জন্য উৎপাদন করা হতে পারে, কিংবা এটিকে ধারণপাত্রে বা কন্টেইনারে করে ক্রয় করা হতে পারে।  পানির বিশুদ্ধতার মানদণ্ডসমূহ  সাধারণত সুপেয় পানি বা ভূগর্ভস্থ পানিকে বিশোধিত করে বিশুদ্ধ পানি উৎপাদন করা হয়। পানি থেকে যেসব অপদ্রব্য দূর করতে হয়, তাদের মধ্যে থাকতে পারে: অজৈব আয়নসমূহ (সাধারণত বৈদ্যুতিক পরিবাহিতা বা রোধকত্ব বা সুনির্দিষ্ট পরীক্ষায় পরিবীক্ষণ করা হয়।) জৈব যৌগসমূহ (সাধারণত সমগ্র জৈব কার্বন বা অন্য কোনও বিশেষ সুনির্দিষ্ট পরীক্ষার মাধ্যমে পরিবীক্ষণ করা হয়।) ব্যাকটেরিয়া (সমগ্র প্রাণরক্ষাক্ষম ব্যাকটেরিয়া গণনা বা উপরিপ্রতিপ্রভা) অন্তর্বিষ ও নিউক্লিয়েজসমূহ (লিমুলাস আমিবোসাইট লাইসেট বা বিশেষ উৎসেচক পরীক্ষার মাধ্যমে পরিবীক্ষণ করা হয়) কণাময় পদার্থ (সাধারণত পরিস্রাবণের মাধ্যমে নিয়ন্ত্রণ করা হয়) গ্যাস (সাধারণত প্রয়োজন অনুযায়ী গ্যাস দূরীকরণের মাধ্যমে বিহিত করা হয়)  আরও দেখুন   কৃত্রিম সামুদ্রিক পানি   বায়ুমণ্ডলীয় পানি উৎপাদক   তড়িৎ-বিআয়নীকরণ   ভারী পানি   হাইড্রোজেন উৎপাদন   মিলি-কিউ পানি   অতিবিশুদ্ধ পানি   সূচিপ্রয়োগের জন্য পানি   পানি আয়নীকারক   পানি মৃদুকরণ   পানি বিশোধন   তথ্যসূত্র  বিষয়শ্রেণী:তরল পানি বিষয়শ্রেণী:পাতন বিষয়শ্রেণী:সুপেয় পানি বিষয়শ্রেণী:শীতলীকারক বিষয়শ্রেণী:তরল পরাবৈদ্যুত বিষয়শ্রেণী:পানি সরবরাহ বিষয়শ্রেণী:সহযোগী উপাদান (ঔষধ) বিষয়শ্রেণী:পরিস্রবণ বিষয়শ্রেণী:পানীয় জল
লে'আউভা'আ ('নৌকা থেকে মানুষ')  সামোয়ার উপোলু দ্বীপের একটি গ্রাম। গ্রামটির জনসংখ্যা ৩২৭৪ জন।  গ্রাম হলেও এর আয়তন ৫.৫৫৮ কিমি 2, , page 56 ভৌগলিকভাবে উপলুতে অবস্থিত, গ্রামটি রাজনৈতিকভাবে (এবং ঐতিহাসিকভাবে) সাভাই দ্বীপের গাগা'ইমাউগা রাজনৈতিক জেলার অংশ,  পাশের গ্রাম সালেইমোয়ার মতো। ১৯০৫-১৯১১ মাউন্ট মাতাভানুর অগ্ন্যুৎপাতের সময় উপোলুতে স্থানান্তরিত লোকদের দ্বারা গ্রামটি প্রতিষ্ঠিত হয়েছিল, লে'আউভা'আ মৌগা এবং সামালেউলুর গ্রামবাসীদের দ্বারা প্রতিষ্ঠিত হয়েছিল।  সালামুমু হল উপোলু দ্বীপের আরেকটি বসতি যা আগ্নেয়গিরির অগ্ন্যুৎপাতের পরে সাভাই থেকে স্থানান্তরিত হয়েছিল।  লে'আউভা'আ সাগাগা ৩ এর নির্বাচনী এলাকার (ফাইপুলে জেলা) অংশ।   তথ্যসূত্র   বিষয়শ্রেণী:ছিটমহল ও এক্সক্লেভ বিষয়শ্রেণী:গাগা'ইমাউগার জনবহুল স্থান বিষয়শ্রেণী:উইকিউপাত্তে স্থানাঙ্ক আছে
style="position: absolute;top: 1px;right: 1px;background: transparent;border: 0px;margin-bottom:.1em;font-size:80%;font-weight: normal;color: #000000;">[ সম্পাদনা]   <div style="display: block;border: 1px solid #ababab;vertical-align: top;background: #fefeef;color: #000000;margin-bottom: 10px;padding: 1em;margin-top: 0em;padding-top: .3em;">Test text with link Lorem ipsum dolor sit amet, consectetur adipisicing elit,   sed do eiusmod tempor incididunt ut labore et dolore magna aliqua.   Ut enim ad minim veniam, quis nostrud exercitation ullamco laboris nisi ut aliquip ex ea commodo consequat.   Duis aute irure dolor in reprehenderit in voluptate velit esse cillum dolore eu fugiat nulla pariatur.   Excepteur sint occaecat cupidatat non proident, sunt in culpa qui officia deserunt mollit anim id est laborum.__NOTOC__ __NOEDITSECTION__
{{তথ্যছক খাদ্য|name=কালাকান্দ|image=Koderma Kalakand.jpg|caption=ভারতের কোডারমা থেকে কালাকান্দ|alternate_name=|region=ভারতীয় উপমহাদেশ|national_cuisine=|creator=|course=ডেজার্ট|served=|main_ingredient=ছানা, দুধ, জল, চিনি, ঘি বা মাখন, পেস্তা|variations=|calories=|other=|image_size=|country=ভারত}}কালাকান্দ ভারতের একটি মিষ্টি পনির মিষ্টান্ন। এটি "ইতালীয় চিজকেকের অনুরূপ, দুধের কেকের চেয়ে গঠনবিন্যাসে শক্ত, তবে বরফির চেয়ে নরম" হিসাবে বর্ণনা করা হয়েছে।   ইতিহাস  ১৯৪৭ সালে রাজস্থানের আলোয়ারে কালাকান্দের উৎপত্তি হয়।‌ হালওয়াই (মিঠাইওয়ালা) বাবা ঠাকুর দাস অ্যান্ড সন্সকে এর কৃতিত্ব দেওয়া হয়। ভারত বিভাজনের পরে, দাস পাকিস্তান থেকে আলোয়ারে চলে আসেন এবং সেখানেই তিনি এই সুস্বাদু মিষ্টি প্রবর্তন ও জনপ্রিয় করেছিলেন।   প্রস্তুতি কালাকান্দ তৈরির জন্য, ছানা (ভারতীয় পনির) প্রস্তুত এবং ছেঁকে নেওয়া হয়। আলাদাভাবে, পুরো দুধ এবং জল মিশ্রিত করা হয়, সেদ্ধ করা হয় এবং মিশ্রণটি তার মূল পরিমাণের অর্ধেক না হওয়া পর্যন্ত ক্রমাগত নাড়াচাড়া করা হয়। ফুড প্রসেসর ব্যবহার করে বা হাত দিয়ে মেখে ছাঁকা ছানা নরম করা হয়। এরপরে এটি হ্রাসকৃত দুধ-জলের মিশ্রণে যুক্ত করা হয় এবং এটি ঘন কাইয়ে পরিণত না হওয়া পর্যন্ত সেদ্ধ করা হয়। তারপরে চিনি যোগ করা হয়, এবং মিশ্রণটি কম তাপে সেদ্ধ করা হয় এবং ক্রমাগত নাড়াচাড়া করা হয় যতক্ষণ না এটি একটি ফাজের মতো ধারাবাহিকতায় ঘন হয়। তারপর ঘি'' (পরিষ্কার মাখন) বা মাখন যোগ করা হয়, এবং মিশ্রণটি সেদ্ধ করা হয় এবং এটি একটি চকচকে আকার অর্জন না করা পর্যন্ত আরও পাঁচ মিনিট নাড়াচাড়া করা হয়। মিশ্রণটি আয়তক্ষেত্রের আকারে একটি মাখনযুক্ত ট্রে বা থালায় ছড়িয়ে দেওয়ার পর পেস্তা দিয়ে সজ্জিত করা হয়। ঠান্ডা করার পরে, এটি বর্গাকারে কেটে পরিবেশন করা হয়।   আরও দেখুন  ভারতীয় মিষ্টি এবং মিষ্টান্নসমূহের তালিকা পাকিস্তানি মিষ্টি এবং মিষ্টান্নসমূহের তালিকা   তথ্যসূত্র   বিষয়শ্রেণী:ভারতীয় মিষ্টান্ন বিষয়শ্রেণী:পাকিস্তানি মিষ্টান্ন বিষয়শ্রেণী:পনিরের পদ বিষয়শ্রেণী:রাজস্থানি মিষ্টান্ন
জন সিডনি বুলার, এমবিই (; জন্ম: ২৩ আগস্ট, ১৯০৯ - মৃত্যু: ৭ আগস্ট, ১৯৭০) পশ্চিম ইয়র্কশায়ারের ওর্টলি এলাকায় জন্মগ্রহণকারী প্রথম-শ্রেণীর ক্রিকেটার ছিলেন। ক্রিকেট খেলা থেকে অবসর গ্রহণের পর আম্পায়ার হিসেবে দায়িত্ব পালন করেছেন তিনি।  ১৯৩০ থেকে ১৯৪৬ সময়কালে ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ার ও ওরচেস্টারশায়ার দলের পক্ষে প্রথম-শ্রেণীর ক্রিকেটে অংশগ্রহণ করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিং করতেন সিড বুলার।   খেলোয়াড়ী জীবন  ইয়র্কশায়ারের লিডসের কাছাকাছি ওর্টলি এলাকায় জন্মগ্রহণকারী সিড বুলার উইকেট-রক্ষকের ভূমিকায় আবির্ভূত হতেন। এছাড়াও নিচেরসারিতে ডানহাতে ব্যাটিংয়ে নামতেন। ১৯৩৫ থেকে ১৯৪৬ সাল পর্যন্ত ওরচেস্টারশায়ারে খেলেন। এরপূর্বে ১৯৩০ সালে ইয়র্কশায়ারের পক্ষে একটি প্রথম-শ্রেণীর খেলায় অংশ নিয়েছিলেন তিনি।  ১৯৩৯ সালে হুইটসানের খেলায় এসেক্সের বিপক্ষে খেলা শেষে ফেরার পথে রবিবার সন্ধ্যায় গাড়ি দূর্ঘটনার শিকারে পরিণত হন। তিনি গুরুতরভাবে আহত হলেও ওরচেস্টারশায়ারের উদ্বোধনী ব্যাটসম্যান চার্লি বুল নিহত হন। ফলে, পরবর্তীতে দুই মাস ক্রিকেট খেলায় অংশগ্রহণ করা থেকে বিরত থাকতে হয় তাকে।   আম্পায়ার  ১৯৫১ সালে প্রথম-শ্রেণীর আম্পায়ার হিসেবে অভিষেক পর্ব সম্পন্ন হয় সিড বুলারের। ১৯৫৬ থেকে ১৯৬৯ সাল পর্যন্ত ৩৩ টেস্ট পরিচালনা করেছিলেন তিনি।  ১৯৬০ সালে লর্ডসে ইংল্যান্ড ও দক্ষিণ আফ্রিকার মধ্যকার টেস্টে ফ্রাঙ্ক লি বলকে ঢিলাকৃতিতে মারার কারণে নো-বল ঘোষণা করেন। এর পরপরই প্রদর্শনী খেলায় জিওফ গ্রিফিনকে একই কারণে নো-বল ঘোষণা করেন তিনি। এর বিরূপ প্রভাবে গ্রিফিনের টেস্ট খেলোয়াড়ী জীবনের ইতি টানতে হয়েছিল।   ব্যক্তিগত জীবন  ১৯৬৫ সালে এমবিই উপাধিতে ভূষিত হন। আগস্ট, ১৯৭০ সালে ওয়ারউইকশায়ার ও নটিংহ্যামশায়ারের মধ্যকার খেলা পরিচালনার উদ্দেশ্যে বৃষ্টিতে পা পিছলে পড়ে যান ও বার্মিংহামের এজবাস্টনের মাঠে পড়ে যান। ৭ আগস্ট, ১৯৭০ তারিখে ৬১ বছর বয়সে বার্মিংহামের এজবাস্টন মাঠে সিড বুলারের দেহাবসান ঘটে।   তথ্যসূত্র    বহিঃসংযোগ       বিষয়শ্রেণী:১৯০৯-এ জন্ম বিষয়শ্রেণী:১৯৭০-এ মৃত্যু বিষয়শ্রেণী:ইংরেজ ক্রিকেটার বিষয়শ্রেণী:ইয়র্কশায়ারের ক্রিকেটার বিষয়শ্রেণী:ওরচেস্টারশায়ারের ক্রিকেটার বিষয়শ্রেণী:রয়্যাল এয়ার ফোর্সের ক্রিকেটার বিষয়শ্রেণী:ইংরেজ টেস্ট ক্রিকেট আম্পায়ার বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী বিষয়শ্রেণী:উইকেট-রক্ষক বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
টিটাগড় রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ - রানাঘাট রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার টিটাগড়ে অবস্থিত।   অবস্থান  টিটাগড় রেলওয়ে স্টেশন উত্তর চব্বিশ পরগণা জেলার টিটাগড়ে অবস্থিত। এই স্টেশন থেকে  পরবর্তী স্টেশন হল - ব্যারাকপুর রেলওয়ে স্টেশন এবং পূর্ববর্তী স্টেশন হল - খড়দা রেলওয়ে স্টেশন।   ইতিহাস  শিয়ালদহ থেকে রানাঘাট পর্যন্ত ইস্টার্ন বেঙ্গল রেলওয়ে প্রধান লাইনটি ১৮৬২ সালে খোলা হয় এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়।  রেলপথ  টিটাগড় রেলওয়ে স্টেশনটি কলকাতা জেলা, উত্তর চব্বিশ পরগণা জেলা ও নদীয়া জেলার মধ্যে বিস্তৃত শিয়ালদহ - রানাঘাট রেলপথের মধ্যে অবস্থিত। এই রেলপথে শিয়ালদহ থেকে  নৈহাটি জংশন পর্যন্ত ৪ টি এবং নৈহাটি জংশন-রাণাঘাট পর্যন্ত বর্তমানে দুটি ট্র্যাক রয়েছে।   শিয়ালদহ - রাণাঘাট  রেলপথের অন্তর্গত এই স্টেশনের ট্র্যাকটি সি-শ্রেনির ট্র্যাক হিসাবে শ্রেণীবদ্ধ করা হয়েছে, যা গতির শ্রেণিবিন্যাস নয়, তবে মহানগর এলাকার শহরতলি রেল পরিষেবার জন্য ব্যবহৃত হয়।    পরিকাঠাম   স্টেশনটির পরিকাঠাম ভূমিগত। এই স্টেশনে ৪ টি প্ল্যাটফর্ম রয়েছে। টিটাগড় রেলওয়ে স্টেশনে ৪ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।  টিটাগড় রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ টিটাগড় রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৬৩-১৯৬৫  সালে এই রেলপথে বৈদ্যুতীকরণের কাজ সম্পূর্ণ হয়েছিল।   রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা রানাঘাট, কল্যাণী সীমান্ত, গেদে  এবং শিয়ালদা ও মাঝেরহাটগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।   প্রশাসন ও  নিরাপত্তার ব্যবস্থা  টিটাগড় রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।  তথ্যসূত্র  বহিঃসংযোগ  বিষয়শ্রেণী:উত্তর চব্বিশ পরগনা জেলার রেলওয়ে স্টেশন বিষয়শ্রেণী:১৮৬২-এ চালু রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:১৮৬২-এ ভারতে চালু রেলওয়ে স্টেশন বিষয়শ্রেণী:পূর্ব লাইন (কলকাতা শহরতলি রেল) বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:কলকাতার পরিবহন